**Ministru kabineta rīkojuma projekta „Grozījums Ministru kabineta 2014.gada 17.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | | Pamatojums | Ministru kabineta 2014.gada 17.jūlija rīkojuma Nr.359 „Par pasākumiem Āfrikas cūku mēra izplatīšanās ierobežošanai” 9.2punkts. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 26.jūnijā mājas un meža cūkām tika konstatēti pirmie Āfrikas cūku mēra (turpmāk – ĀCM) uzliesmojuma gadījumi, un 11. un 12.jūlijā ĀCM tika konstatēts vēl divās piemājas saimniecībās ar zemu biodrošības līmeni. Tāpēc 2014.gada 15.jūlijā Ministru kabinets pieņēma rīkojumu Nr.359 „Par pasākumiem Āfrikas cūku mēra izplatīšanās ierobežošanai” (turpmāk – rīkojums Nr.359), nosakot stingrus nosacījumus cūku sugas dzīvnieku novietnēm un pasākumus, kas veicami, ja cūku sugas dzīvnieku īpašnieki nevar īstenot šos nosacījumus.  Dzīvnieku īpašniekiem, kuri nevar īstenot noteiktos pasākumus, tika pieprasīta cūku sugas dzīvnieku izkaušana, paredzot kompensāciju par nokautajiem dzīvniekiem. Sākotnēji tika plānots, ka kompensāciju izmaksai būs nepieciešami 1 502 450 *euro*. Lauku atbalsta dienests ir apkopojis informāciju par dzīvnieku īpašnieku iesniegumiem, kas saņemti līdz 2014.gada 26.novembrim, un informējis Zemkopības ministriju par to, ka kompensāciju izmaksām pietrūkst 364 145 *euro*. Ievērojot saņemto informāciju, Zemkopības ministrija sagatavoja grozījumus rīkojumā Nr.359, un Ministru kabinets 2014.gada 2.decembra sēdē nolēma piešķirt papildus nepieciešamo finansējumu kompensāciju izmaksai dzīvnieku īpašniekiem*.*  Saskaņā ar Ministru kabineta 2013.gada 20.augusta noteikumu Nr.621 „Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr.621) 10.14.apakšpunktu dzīvnieku īpašniekiem šajā punktā noteiktajās teritorijās līdz 2014.gada 9.oktobrim bija jāuzsāk biodrošības prasību īstenošana dzīvnieku novietnēs. Savukārt noteikumu Nr.621 10.2punkts nosaka trīs mēnešu periodu, kurā dzīvnieku īpašniekam ir jāizkauj dzīvnieki, ja viņš nevar izpildīt noteiktās biodrošības prasības. 2015.gada 8.janvārī beidzās termiņš, līdz kuram bija jānokauj dzīvnieki, ja novietnē nav iespējams īstenot noteiktās biodrošības prasības. Lauku atbalsta dienests ir apkopojis informāciju par laikā no 2014.gada 27.novembra līdz 2015.gada 20.janvārim saņemtajiem dzīvnieku īpašnieku iesniegumiem, kuros lūgta kompensācija par cūku sugas dzīvniekiem, kas biodrošības prasību neīstenošanas dēļ izkauti līdz 2015.gada 8.janvārim.  Noteikumu Nr.621 10.4punkts noteica, ka dzīvnieku īpašnieki, kuri ir īstenojuši noteikumu Nr.621 [10.1 punktā](http://likumi.lv/doc.php?id=259877#p10.1) minētos biodrošības pasākumus, bet kuriem ĀCM ierobežojumu dēļ ir radušies tirdzniecības traucējumi un tāpēc piespiedu kārtā nepieciešams izkaut cūku sugas dzīvniekus, informē Pārtikas un veterinārā dienesta inspektoru vai dienesta pilnvarotu veterinārārstu un izkauj dzīvniekus. Viens cūku sugas dzīvnieku īpašnieks augustā informēja Pārtikas un veterināro dienestu, ka ĀCM uzlikto ierobežojumu dēļ ir radušies tirdzniecības traucējumi un ir paredzēts izkaut dzīvniekus. Tā kā šim dzīvnieku īpašniekam piederēja ļoti daudz dzīvnieku, tika saskaņots dzīvnieku izkaušanas grafiks, paredzot visus dzīvniekus izkaut līdz 2014.gada beigām. Saskaņā ar grafiku dzīvnieku īpašnieks izkāva dzīvniekus un iesniedza Lauku atbalsta dienestā iesniegumu un dokumentus kompensācijas saņemšanai. Noteikumu 10.4 un 10.5 punktā nebija noteikti termiņi, līdz kuram jāizkauj dzīvnieki. Eiropas Komisija 2014.gada 9.oktobrī noteica ĀCM ierobežojumu zonās noteikto ierobežojumu atvieglojumus. Ievērojot šos atvieglojumus, Zemkopības ministrija sagatavoja grozījumus noteikumos Nr.621, un Ministru kabinets 2014.gada 3.novembrī nolēma grozīt noteikumus Nr.621, no tiem svītrojot 10.4 un 10.5punktu.  Kopējā kompensāciju izmaksām nepieciešamā summa ir 347 135 *euro*.  Pamatojoties uz Lauku atbalsta dienesta sniegto informāciju un rīkojuma Nr.359 9.2punktu, ir sagatavots Ministru kabineta rīkojuma projekts „Grozījums Ministru kabineta 2014.gada 17.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai”” (turpmāk – rīkojuma projekts), lai Finanšu ministrija var piešķirt Zemkopības ministrijai nepieciešamo finansējumu rīkojuma 7.punktā paredzēto kompensāciju izmaksai. |
| 3. | | Projekta izstrādē iesaistītās institūcijas | Lauku atbalsta dienests |
| 4. | | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Rīkojuma projekta tiesiskais regulējums attiecas uz visiem dzīvnieku īpašniekiem, kuru novietnes atrodas noteikumu Nr.621 10.14.apakšpunktā noteiktajā teritorijā un kuri Lauku atbalsta dienestā ir iesnieguši iesniegumu kompensācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2015.gads | | Turpmākie trīs gadi *(euro)* | | |
| 2016.gads | 2017.gads | 2018.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 347 135 | 0 | 0 | 0 |
| 2.1. valsts pamatbudžets | 0 | 347 135 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –347 135 | 0 | 0 | 0 |
| 3.1. valsts pamatbudžets | 0 | –347 135 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 347 135 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar rīkojuma Nr.359 6.punktu par pieaugušu vaislas dzīvnieku (sivēnmāti, kuili) kompensācija ir 170,00 *euro*, par nobarojamo cūku vai jauncūku – 120,00 *euro* un par piena sivēnu – 35,00 *euro*. No 2014.gada 27.novembra līdz 2015.gada 20.janvārim Lauku atbalsta dienestā ir saņemti iesniegumi kompensācijas izmaksai par kopējo summu 347 135 *euro* apmērā. Ministru kabinets 2014.gada 2.decembrī papildus piešķīra 364 145 *euro*, lai Lauku atbalsta dienests varētu izmaksāt kompensācijas dzīvnieku īpašniekiem, kas dokumentus Lauku atbalsta dienestā bija iesnieguši līdz 2014.gada 26.novembrim. | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |  | | | | |
| 7. Cita informācija | Nav | | | | |

*Anotācijas III, IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

02.02.2015. 12:13

1028

S.Vanaga

67027363, Sanita.Vanaga@zm.gov.lv